**Noteikumu projekta** **„Noteikumi par nodokļu parāda galvojumu preču muitošanai”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Likumprojektā „Grozījumi Muitas likumā”, kas stājās spēkā 2011.gada 1.jūlijā, ir noteikti grozījumi likuma 12.pantā, uz kurā noteiktā deleģējuma pamata ir izdoti Ministru kabineta 2010.gada 21.decembra noteikumi Nr. 1134 „Noteikumi par nodokļu parāda galvojumu preču muitošanai” (turpmāk – noteikumi Nr. 1134).  |
|  2. | Pašreizējā situācija un problēmas | Pamatojoties uz Muitas likuma 12.panta otro daļu un noteikumiem Nr. 1134 Valsts ieņēmumu dienests (turpmāk – VID) slēdz līgumus ar kredītiestādēm un apdrošināšanas sabiedrībām, kam tiek piešķirts galvotāja statuss. Tā kā šie līgumi skar arī trešās personas, tad līgumos noteiktie nosacījumi ir iekļaujami ārējā normatīvā aktā. Ar likumprojektu „Grozījumi Muitas likumā” ir svītrota prasība slēgt šādu līgumu un līgumā noteiktās prasības jau ir noteiktas noteikumu Nr. 1134 II nodaļā, līdz ar to šī prasība vairs nav jānosaka Ministru kabineta noteikumos. Kopš stājās spēkā noteikumi Nr. 1134, personas saskaņā ar šo noteikumu 12.1. un 13.4. punktiem ir atbrīvotas no galvojuma iesniegšanas par parādu, kas var rasties. Šāds regulējums tomēr neatbilst Komisijas 1993.gada 2.jūlija Regulas (EEK) Nr.[2454/93](http://pro.nais.lv/naiser/esdoc.cfm?esid=31993R2454), ar ko nosaka īstenošanas noteikumus Padomes Regulai (EEK) Nr.[2913/92](http://pro.nais.lv/naiser/esdoc.cfm?esid=31992R2913) (turpmāk – regula Nr. 2454/93) 380.pantam, kas nosaka kā persona var saņemt atbrīvojumu iesniegt galvojumu tranzīta procedūras nodrošināšanai. Tas nozīmē, ka 12.1. un 13.4. punktos minēto atvieglojumu nevar piemērot tranzīta procedūrā.Noteikumu Nr. 1134 18.1., 23.1. un 50.3. punktos ir lietots termins „valsts nodokļi”, t.i., likumā „Par nodokļiem un nodevām noteiktie nodokļi”. Termins izslēdz situācijas, ka persona ir parādā soda naudu, nokavējuma naudu vai nodevas. Termins ir jāizsaka jaunā redakcijā.Noteikumu Nr. 1134 30. punktā ir noteikta kārtība tikai muitas nodokļa drošības naudas aprēķinam, bet nav pievienotās vērtības nodokļa drošības naudas aprēķinam, līdz ar to punkts ir jāprecizē.Noteikumos Nr. 1134 nav skaidri noteikts vai vispārējo galvojumu var izsniegt uzņēmumam, kas nav reģistrēts Latvijā. Interpretējot noteikumu 50.punktā noteiktos nosacījumus vispārējā galvojuma piešķiršanai, ja persona var pierādīt visu prasību izpildi, tā var saņemt vispārējā galvojuma apliecību. Tomēr nav skaidrs kā ārvalstīs reģistrēts uzņēmums varētu atbilst prasībām, ja tas darbības Latvijā nebūtu veicis. Ņemot vērā, ka atļauja izmantot vispārējo galvojumu ir priekšrocība un tā ir saistīta ar nodokļu nomaksu Latvijas budžetā, kā arī personas, kas regulāri veic muitas darbības Latvijā pārsvarā gadījumu ir nodokļu maksātāji, tad skaidrības labad kā kritērijs vispārējā galvojuma apliecības saņemšanai ir jānosaka reģistrācija Latvijas Republikas nodokļu maksātāju reģistrā. Šajā reģistrā tiek reģistrēti arī ārvalstīs dibinātie uzņēmumi, kas veic saimniecisko darbību Latvijā.Piemērojot Noteikumos Nr.1134 nav saprotams vai gadījumā, ja personai saskaņā ar Valsts ieņēmumu dienests (turpmāk – VID) lēmumu ir papildus uzrēķināti nodokļi, nodevas, soda nauda un nokavējuma nauda, bet lēmums ir apstrīdēts, šīs summas ir uzskatāmas par parādu budžetā. Saskaņā ar likuma „Par nodokļiem un nodevām” 40.pantu, ja nodokļu administrācijas kontroles (pārbaudes, revīzijas) rezultātā pieņemtais lēmums tiek apstrīdēts, tad nodokļu administrācijas amatpersonas lēmuma izpilde tiek apturēta uz pirmstiesas izskatīšanas laiku. Pēc analoģijas, kā arī skaidrības labad ir jānosaka, ka izsniedzot vispārējā galvojuma apliecību papildus uzrēķinātie nodokļi, nodevas un citi budžetā ieskaitāmie maksājumi nav uzskatāmi par parādu, ja nodokļu administrācijas lēmums ir apturēts uz pirmstiesas izskatīšanas laiku. |
|  3. | Saistītie politikas ietekmes novērtējumi un pētījumi |  Šo jomu neskar. |
|  4. | Tiesiskā regulējuma mērķis un būtība | Projektā ir iekļautas noteikumu Nr. 1134 normas ar dažiem redakcionāliem precizējumiem un šādām izmaiņām:Ar likumprojektu „Grozījumi Muitas likumā” no likuma ir izslēgta prasība VID slēgt līgumu ar galvotāju, līdz ar to arī projektā nav vairs noteikta prasība slēgt minēto līgumu. Līgumos ietvertie nosacījumi jau ir iekļauti Noteikumu Nr.1134 II nodaļā, kā arī noteikumu projekta 21., 23., 24. un 25. punktā. Projekta 12.1. un 13.4. apakšpunktā ir noteikts, ka gadījumi, kad personas, kas ir saņēmušas atzītā komersanta (turpmāk – AEO) statusu saskaņā ar regulas Padomes 1992.gada 12.oktobra Regulas (EEK) Nr.2913/92 par Kopienas Muitas kodeksa izveidi (turpmāk regula - Nr.2913/92) un regulas Nr. 2454/93 nosacījumiem, un ir atbrīvotas no muitas nodokļa un akcīzes nodokļa galvojumu iesniegšanas, tomēr neattiecās uz tranzīta procedūras piemērošanu. Jo atbrīvojums no galvojuma iesniegšanas tranzīta procedūrā ir noteikts regulas Nr. 2454/93 380.pantā. Regulas Nr.2454/93 14.a. panta 1.punktā ir minēts: „neskarot citu muitas noteikumos paredzēto vienkāršojumu izmantošanu, pēc komersanta pieteikuma (..) var izsniegt atzītā komersanta sertifikātus”. Šie vienkāršojumi ir vienkāršotās deklarācijas procedūras, kas noteiktas regulas 282.-287.pantā.Tranzīta deklarāciju tehniski nevar noformēt bez galvojuma apliecības ievadīšanas datorizētajā tranzīta sistēmāNCTS (šī sistēma ir vienota visā ES).Projekta 19.1., 26.1. un 55.3. apakšpunktā ir lietots termins „nodokļu, nodevu un citi obligātie maksājumi budžetā” pamatojoties uz likumā „Par nodokļiem” lietoto terminaloģiju. Šādā veidā tiks novērsts, ka persona ir parādā soda naudu, nokavējuma naudu vai nodevas, bet to neuzskata par parādu budžetā. Projekta 34.punktā ir precizēta Noteikumu Nr. 1134 30. punktā noteiktā drošības naudas aprēķina kārtība, tā kā tā ir jāattiecina ne tikai uz muitas nodokļa, bet arī uz pievienotās vērtības nodokļa drošības naudas aprēķinu.Projekta 35. un 36. punktā ir noteikta VID rīcība gadījumā, ja deklarētājs muitas iestādes noteiktajā termiņā ir vai nav iesniedzis visas ziņas vai dokumentus, kas nepieciešami preču muitas vērtības galīgai noteikšanai. Muitas iestāžu tiesības lūgt papildus ziņas ir noteiktas regulas Nr. 2913/92 14. pantā. Papildus ziņu sniegšanas termiņu muitas iestāde nosaka atbilstoši Administratīvā procesa likumam. Projekta 55.1. apakšpunktā skaidrības labad ir noteikts kritērijs vispārējā galvojuma apliecības saņemšanai - atbildīgā persona ir reģistrēta Latvijas Republikā kā nodokļu maksātājs, jo Noteikumos Nr.1134 nav skaidri noteikts vai vispārējo galvojumu var izsniegt uzņēmumam, kas nav reģistrēts Latvijā. Interpretējot Noteikumu 53.punktā noteiktos nosacījumus vispārējā galvojuma piešķiršanai, ja persona var pierādīt visu prasību izpildi, tā var saņemt vispārējā galvojuma apliecību. Tomēr nav skaidrs kā ārvalstīs reģistrēts uzņēmums varētu izpildīt prasības, ja tas nebūtu līdz šim veicis saimniecisko darbību Latvijā un nebūtu maksājis nodokļus Latvijas budžetā. Atļauja izmantot vispārējo galvojumu ir priekšrocība un tā ir saistīta ar nodokļu nomaksu Latvijas budžetā, kā arī personas, kas regulāri veic muitas darbības Latvijā pārsvarā gadījumu ir nodokļu maksātāji. Šajā reģistrā tiek reģistrēti arī ārvalstīs dibinātie uzņēmumi, kas veic saimniecisko darbību Latvijā.Projektā ir iekļauts jauns punkts (56.), kurā ir noteikts, ka gadījumā, ja personai saskaņā ar VID lēmumu ir papildus uzrēķināti nodokļi, nodevas, soda nauda un nokavējuma nauda, bet lēmums ir apstrīdēts, šīs summas nav uzskatāmas par parādu budžetā. Saskaņā ar likuma „Par nodokļiem un nodevām” 40.pantu, ja nodokļu administrācijas kontroles (pārbaudes, revīzijas) rezultātā pieņemtais lēmums tiek apstrīdēts, tad nodokļu administrācijas amatpersonas lēmuma izpilde tiek apturēta uz iesnieguma pirmstiesas izskatīšanas laiku. Projektā tāpat kā noteikumos Nr.1134 skaidras naudas iemaksa tiek uzskatīta par galvojumu, jo kopš Latvijā 1998.gadā tika izveidota galvojumu sistēma muitas jomā, kā viens no galvojuma veidiem, ir drošības nauda jeb skaidras naudas iemaksa. Kā arī Eiropas Parlamenta un Padomes 2008.gada 23.aprīļa regulas (EK) Nr. 450/2008 ar ko izveido Kopienas Muitas kodeksu (Modernizētais muitas kodekss), kas būs piemērojams no 2013.gada 24.jūnija 59.pantā skaidras naudas iemaksa ir noteikta par vienu no galvojuma veidiem. Līdz ar to nav lietderīgi uz nelielu laika periodu (apmēram 2.3 gadi) mainīt izveidoto sistēmu un skaidras naudas iemaksu neuzskatīt par galvojuma veidu. Vienošanās par šādas terminoloģijas lietošanu noteikumos Nr.1134 tika panākta Ministru kabineta komitejas 2010.gada 29.novembra sēdē.Galvojumu administrēšanas procesa pilnveidi, nodrošinot elektronisku informācijas par izsniegtajiem galvojumiem apmaiņu starp Muitas pārvaldi un muitas punktiem nepastarpināti, neiesaistot privātpersonas, paredzēts realizēt, ieviešot Importa kontroles sistēmu saskaņā ar ERAF projektu Nr.3DP/3.2.2.1.1/11/IPIA/CFLA/001 *„Elektroniskās muitas datu apstrādes sistēmas izstrāde, pilnveidošana un uzturēšana”.* Saskaņā ar provizoriskām aplēsēm Importa kontroles sistēmas izmantošanu varētu uzsākt 2013.gada beigās. |
|  5. | Projekta izstrādē iesaistītās institūcijas |  Valsts ieņēmumu dienests Latvija loģistikas asociācija (turpmāk – LLA)Latvijas tranzīta biznesa asociācija (turpmāk – LTBA)Latvijas Nacionālā kravas ekspeditoru un loģistikas asociācija (turpmāk – LAFF) Latvijas Komercbanku asociācija Latvijas Apdrošinātāju asociācija |
|  6. | Iemesli, kādēļ netika nodrošināta sabiedrības līdzdalība |  Šo jomu neskar. |
|  7. | Cita informācija |  Nav. |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Projekta mērķgrupa ir komersanti:1. kas izmantos galvojumus preču muitošanas procesā, precīzu skaitu noteikt nevar, jo tie ir gan komersanti, kas šobrīd izmanto galvojumus preču muitošanas procesā jomā (vispārējo galvojumu izmanto 234 komersanti, skaitu, kas izmanto vienreizējo galvojumu un skaidras naudas iemaksu precīzi noteikt nevar, jo šis skaits ir mainīgs),
2. komersanti, kas ir saņēmuši AEO statusu – 10 komersanti;
3. komersanti, kas ir saņēmuši atļauju īpašā PVN režīma piemērošanai – 973 komersanti;
4. personas, kas ir saņēmušas galvotāja statusu - šobrīd tie ir 23 komersanti.
 |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Šo jomu neskar. |
|  3. | Tiesiskā regulējuma finansiālā ietekme | Šo jomu neskar. |
|  4. | Tiesiskā regulējuma nefinansiālā ietekme | Šo jomu neskar. |
|  5. | Administratīvās procedūras raksturojums | Apstiprinot šo projektu samazināsies administratīvais slogs personām, kurām VID papildus ir uzrēķinājis nodokļus, nodevas, soda naudu un nokavējuma naudu, bet VID lēmumu persona ir apstrīdējusi. Administratīvais slogs samazināsies kredītiestādēm, apdrošināšanas sabiedrībām un VID, jo nebūs jāslēdz līgums par galvotāja statusa piešķiršanu.Administratīvais slogs palielināsies personām, kas ir saņēmušas AEO statusu un piemēro tranzīta procedūru, jo VID būs jāsaņem tiesības neiesniegt galvojumu. Kopumā administratīvais slogs nepalielināsies, jo visas projektā iekļautās normas ir jau ieviestas iepriekš ar citiem normatīviem aktiem. |
|  6. | Administratīvo izmaksu monetārs novērtējums | Šo jomu neskar. |
|  7. | Cita informācija | Nav |
|  |  |  |
|  |  |  |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību | Padomes 1992.gada 12.oktobra regula (EEK) Nr.2913/92 par Kopienas Muitas kodeksa izveidi Komisijas 1993.gada 2.jūlija regula (EEK) Nr.[2454/93](http://pro.nais.lv/naiser/esdoc.cfm?esid=31993R2454), ar ko nosaka īstenošanas noteikumus Padomes Regulai (EEK) Nr.[2913/92](http://pro.nais.lv/naiser/esdoc.cfm?esid=31992R2913) Eiropas Parlamenta un Padomes 2008.gada 23.aprīļa regula (EK) Nr.450/2008, ar ko izveido Kopienas muitas kodeksu |
|  2. |  Citas starptautiskās saistības | Šo jomu neskar. |
|  3. |  Cita informācija | Nav |
| 1.tabulaTiesību akta projekta atbilstība ES tiesību aktiem |
|  A |  B |  C |  D |
| Regula Nr.2913/92 193.pantsRegula Nr.450/2008 59.pants | Noteikumu 6.punkts | Tiek ieviests pilnībā | Nacionālais tiesību akts neparedz stingrākas prasības |
| Regula Nr.2913/92 198.pants | Noteikumu 9. un10.punkts | Tiek ieviests pilnībā | Nacionālais tiesību akts neparedz stingrākas prasības |
| Regula Nr.2913/92 189.panta piektā daļa | Noteikumu 11. punkts  | Tiek ieviests pilnībā | Nacionālais tiesību akts neparedz stingrākas prasības |
| Regula Nr.2913/92 190.pants  | Noteikumu 12.punkts | Tiek ieviests pilnībā | Nacionālais tiesību akts neparedz stingrākas prasības |
| Regula Nr.2913/92 199.pants  | Noteikumu 15.punkts | Tiek ieviests pilnībā | Nacionālais tiesību akts neparedz stingrākas prasības |
| Regula Nr.2913/92 189.panta trešā daļa | Noteikumu 16.punkts | Tiek ieviests pilnībā | Nacionālais tiesību akts neparedz stingrākas prasības |
| **Regula Nr. 2454/93 308.a panta 2.punkts**  | **32.un 33.punkts** | **Tiek ieviests pilnībā** | **Nacionālais tiesību akts neparedz stingrākas prasības** |
| Regula 2913/92 14. un 68.pants Regula Nr.2454/93 181.a  pants | Noteikumu 35.punkts | Tiek ieviests pilnībā | Nacionālais tiesību akts neparedz stingrākas prasības |
| Regula 2913/92 68.pants Regula Nr.2454/93 181.a  pants | Noteikumu 36.punkts | Tiek ieviests pilnībā | Nacionālais tiesību akts neparedz stingrākas prasības |
| Regula Nr.2454/93 345., 346. un 347.  pants | Noteikumu 45.punkts | Tiek ieviests pilnībā | Nacionālais tiesību akts neparedz stingrākas prasības |
| Regula Nr.2454/93 348.pants | Noteikumu 49.punkts | Tiek ieviests pilnībā | Nacionālais tiesību akts neparedz stingrākas prasības |
| Regula Nr.2454/93 379.pants | Noteikumu 54.1.2.punkts | Tiek ieviests pilnībā | Nacionālais tiesību akts neparedz stingrākas prasības |
| Nr. 2913/92 94.pantsNr.2454/93 373.pants | Noteikumu 57.punkts | Tiek ieviests pilnībā | Nacionālais tiesību akts neparedz stingrākas prasības |
| Regula Nr.2454/93 379.pants | Noteikumu 79.punkts | Tiek ieviests pilnībā | Nacionālais tiesību akts neparedz stingrākas prasības |
| Regula Nr.2454/93 380., 381. pants | Noteikumu 82.punkts | Tiek ieviests pilnībā | Nacionālais tiesību akts neparedz stingrākas prasības |
| Regula Nr.2454/93 380.pants | Noteikumu 84.punkts | Tiek ieviests pilnībā | Nacionālais tiesību akts neparedz stingrākas prasības |
| Regula Nr.2454/93 383.panta 2.punkts | Noteikumu 86.punkts | Tiek ieviests pilnībā | Nacionālais tiesību akts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Regulas Nr.2913/92 74.pantā noteikts, ka, ja muitas deklarācijas pieņemšana rada muitas parādu, deklarācijā ietvertās preces nedrīkst atlaist, ja nav samaksāts muitas parāds vai dots nodrošinājums jeb galvojums. Tas nozīmē, piemērojot muitas procedūru – laišana brīvā apgrozībā (imports) ir muitas parāds ir jānodrošina ar galvojumu. Savukārt, piemērojot pārējās muitas procedūras (piemēram, glabāšana muitas noliktavā, ievešana uz laiku, ievešana pārstrādei) muitas parāds var rasties un 190.pants nosaka, ka tādos gadījumos muitas dienesti pēc sava ieskata var pieprasīt galvojumu. Projektā ir noteikti kritēriji, kurus komersantam izpildot, muitas dienesti to atbrīvo no galvojuma iesniegšanas.Regulas Nr.2913/92 189.panta piektajā daļā ir noteikts, ka muitas dienesti var atcelt prasību par nodrošinājuma iesniegšanu, ja nodrošināmā summa nepārsniedz EUR 500. Projektā ir noteikta kārtība, kādā šis atbrīvojums var tikt piemērots. |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
|  Cita informācija |  Nav. |
|  2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
|  A |  B |  C |
| 1987. gada 20. maija Konvencija par kopīgu tranzīta procedūru (turpmāk –Konvencija) 16.un 17.punkts nosaka vienreizējā galvojuma izmantošanas kārtību |  Projekta 44.punkts |  Tiesību norma tiek izpildīta pilnībā |
| Konvencijas 45.pants paredz atļaujas izmantot vispārējo galvojumu piešķiršanas nosacījumus  |  Projekta 56.punkts | Tiesību norma tiek izpildīta pilnībā |
| Konvencijas 57.pants paredz kritērijus vispārējā galvojuma samazināšanai līdz 30 vai 50 procentiem. |  Projekta 80.punkts | Tiesību norma tiek izpildīta pilnībā |
| Konvencijas 53.pants paredz prasības atbrīvojuma no vispārējā galvojuma saņemšanai |  Projekta 82.punkts | Tiesību norma tiek izpildīta pilnībā |
| Konvencijas 54.pants paredz prasības atbrīvojuma no vispārējā galvojuma saņemšanai precēm ar paaugstinātu risku |  Projekta 82.punkts | Tiesību norma tiek izpildīta pilnībā |
| Konvencijas 57.pants paredz atļaujas izmantot vispārējo galvojumu un atbrīvojumu no galvojuma atsaukšanas un atcelšanas kārtību |  Projekta 85.punkts | Tiesību norma tiek izpildīta pilnībā |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Nav attiecināms |
|  Cita informācija |  Nav |
| **VI. Sabiedrības līdzdalība un šīs līdzdalības rezultāti** |
|  1. | Sabiedrības informēšana par projekta izstrādes uzsākšanu | Informācija par projekta uzsākšanu ir ievietota Finanšu ministrijas interneta māja lapā.Projekts š.g. 7.martā tika nosūtīts LLA, LAFF, LTBA, Latvijas Komercbanku asociācijai un Latvijas Apdrošinātāju asociācijai. |
|  2. | Sabiedrības līdzdalība projekta izstrādē | Projekta izstrādes gaitā notikušas konsultācijas ar LLA, LAFF, LTBA, Latvijas Komercbanku asociāciju un Latvijas Apdrošinātāju asociāciju.Asociācijas tika izvēlētas tādēļ, ka projektā minētās normas tieši attiecināmas uz asociācijas darbības jomu. |
|  3. | Sabiedrības līdzdalības rezultāti | Asociācijas atbalsta projektu. Latvijas apdrošinātāju asociācija par priekšlikumu izsniegt apdrošināšanas polises elektroniski norāda, ka, tā kā līdz šim nav vērtēti resursi šādu darbību veikšanai, tad lūdz saglabāt arī iespēju izsniegt dokumentus papīra formā.Latvijas Komercbanku asociācija norāda, ka nav saprotams brīdis, kad galvotāja saistības. Šajā sakarībā Finanšu ministrija sagatavos un publicēs interneta mājas lapā skaidrojumu par procedūru izpildes termiņiem dažādām procedūrām.  |
|  4. | Saeimas un ekspertu līdzdalība |   Šo jomu neskar. |
|  5. | Cita informācija |   Nav |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas |  Valsts ieņēmumu dienests  LLA, LAFF LTBA Latvijas Komercbanku asociācija Latvijas Apdrošinātāju asociācija |
|  2. | Projekta izpildes ietekme uz pārvaldes funkcijām |  Šo jomu neskar. |
|  3. | Projekta izpildes ietekme uz pārvaldes institucionālo struktūru.Jaunu institūciju izveide |  Šo jomu neskar. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija |  Šo jomu neskar. |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija |  Šo jomu neskar. |
|  6. | Cita informācija |  Nav |

**Anotācijas III un IV sadaļa – šo jomu neskar**.

finanšu ministra vietā –

ekonomikas ministrs A.Kampars

22.07.2011. 16:00

2405

J.Krastiņa

67095564, Jolanta.Krastiņa@fm.gov.lv